Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
11 พ.ค. 2558

ตลาดฟื้นยังไม่แข็งแรง  แรงซื้อหุ้นธนาคารจะเป็นปัจจัยหนุน SET ผ่าน 1,520 จุด
ดัชนี SET อยู่ที่ 1,513.82 จุด +3.31 จุด +0.22% ปริมาณซื้อขาย  14,700  ลบ.
แนวรับ :          1500          แนวต้าน :          1520
 
สรุปทิศทางและแนวโน้มตลาด
“ตลาดยังฟื้นตัวจำกัด” ขึ้นอยู่ที่หุ้นธนาคาร: แรงซื้อหุ้นธนาคารต่อเนื่องจากปลายสัปดาห์ก่อน วันนี้สลับจาก SCB เป็น KBANK, BBL ขึ้นนำกลุ่ม โดยคาดว่าตลาดจะได้แรงหนุนจากหุ้นธนาคารผลักดันดัชนี SET ทะลุผ่าน 1520 จุด จบแนวโน้มย่อยขาลงระยะ 2 สัปดาห์ และเปลี่ยนกรอบขึ้นไปเคลื่อนไหวระหว่าง 1520-1540 จุด มีจังหวะขายเมื่อทดสอบแนวต้านบริเวณ  1540 จุด ดังนั้นหุ้นธนาคารที่มีจังหวะซื้อเก็งกำไรระยะสั้นได้แก่ BBL ที่ราคาทะลุผ่าน 186.00 บาทได้ ในวันนี้ และมีจังหวะแกว่งตัวขึ้นไปสู่ 195.00 บาท  และถ้าดัชนี SET ยืนเหนือระดับ 1520 จุดได้อย่างมั่นคง  มีโอกาสที่จะขึ้นไปทดสอบ 1560 จุด
Selective Buy: กลุ่มหุ้นที่มีแนวโน้มแข็งแกร่งกว่าตลาดได้แก่ 1) กลุ่มหุ้นผลการดำเนินงาน 1Q15 ออกมาดีอย่าง  TOP CENTEL 2) หุ้นที่ได้รับผลดีจากดอกเบี้ยที่ลดลง: INTUCH ADVANC 3) หุ้นที่ได้ผลดีจากการอ่อนค่าของเงินบาท: TUF DELTA KCE HANA SVI และ GFPT
แนะนำ “ซื้อ” AOT: แนะนำ “ซื้อ” AOT… Upside กว่า 30% ด้วยเป้าหมายทางพื้นฐาน 380 บาท และทางเทคนิคระยะสั้นที่ 300 บาท ด้วยปัจจัยสนับสนุนจาก  1) ผู้โดยสารเดือน มี.ค. ที่เพิ่มขึ้น +26% y-y และจำนวนเที่ยวบิน +16.1% y-y    2) การเติบโตของผู้โดยสารระหว่างประเทศโตถึง 25.8% y-y ซึ่งเป็นกลุ่มที่จ่ายค่าธรรมเนียมสนามบินในอัตราสูง ทำให้คาดการณ์ผลการดำเนินงาน 2Q15 จะออกมาดี 3) ทางเทคนิคเริ่มมีสัญญาณฟื้นตัวกลับมายืนเหนือเส้นค่าเฉลี่ยระยะ 1เดือนได้อีกครั้ง มีโอกาสแกว่งขึ้นไปทดสอบแนวต้านระยะสั้นที่ 300 บาท
 
หุ้นที่น่าสนใจทางเทคนิค
TUF “ซื้อ” ราคาหุ้นเกิดสัญญาณกลับตัวรูปแบบ Bullish Engulfing สามารถทะลุขึ้นมายืนเหนือเส้นค่าเฉลี่ยระยะ 3 เดือนบริเวณ 21.00 บาทได้ เป็นจังหวะซื้อเก็งกำไรตาม โดยมีเป้าหมายถัดไปที่ 22.00 บาท
TAKUNI “ซื้อ” ราคาดีดตัวขึ้นทะลุกรอบ Sideways ด้วยปริมาณการซื้อขายสนับสนุนช่วง Breakout เครื่องมือ MACD กลับมาเป็นบวก เป็นจังหวะเก็งกำไรต่อเนื่อง โดยมีแนวต้านแรกบริเวณ 8.00 บาท หากสามารถผ่านไปได้จะมีเป้าหมายถัดไปที่ 8.50 บาท
INTUCH “ซื้อ” ราคาหุ้นเริ่มฟื้นตัวกลับขึ้นมายืนเหนือเส้นค่าเฉลี่ยระยะ 1 เดือน  เกิดสัญญาณ Bullish Divergence ใน MACD ที่พุ่งชี้ขึ้น เป็นจังหวะซื้อสะสม โดยมีแนวต้านแรกบริเวณเส้นค่าเฉลี่ย 3 เดือนที่ 79.00 บาท โดยมีเป้าหมายในการขายทำกำไรระยะกลางที่บริเวณ 83.00 บาท
 
Futures   แนวรับ         แนวต้าน
SET50      1000           1015
               990           1020
Gold        18900          19200
              18800          19400
Oil          2150           2250
              2050           2300